stanford-oval/wikipedia huggingface dataset:
อุทยานแห่งชาติดอยสุเทพ-ปุย
ลักษณะภูมิประเทศ

พื้นที่อุทยานแห่งชาติดอยสุเทพ-ปุย เป็นภูเขาสูงสลับซับซ้อนอยู่ในแนวเทือกเขาถนนธงไชยที่สืบเนื่องต่อจากเทือกเขาหิมาลัย ความสูงของพื้นที่อยู่ระหว่าง 330-1,685 เมตรจากระดับน้ำทะเล โดยมียอดดอยปุยเป็นจุดที่สูงที่สุด นอกจากนี้มียอดเขาต่างที่สูงลดหลั่นกันมา ได้แก่ ยอดดอยสุเทพที่บริเวณสันกู่ สูง 1,601 เมตร ยอดดอยแม่สาน้อย สูง 1,549 เมตร ยอดดอยค่อมร่อง สูง 1,459 เมตร ยอดดอยบวกห้าบริเวณพระตำหนักภุพิงค์ราชนิเวศน์ สูง 1,400 เมตร ที่ทำการอุทยานแห่งชาติ สูง 1,130 เมตรจากระดับน้ำทะเล สำหรับพื้นที่อุทยานแห่งชาติที่อยู่ในเขตอำเภอแม่แตงมีความสูงอยู่ในระหว่าง 400-980 เมตรจากระดับน้ำทะเล ลักษณะโครงสร้างทางธรณีของอุทยานแห่งชาติดอยสุเทพ-ปุย โดยทั่วไปประกอบด้วย หินอัคนี ชนิดที่สำคัญได้แก่ หินแกรนิต นอกจากี้ยังมีหินชั้นและหินแปร เป็นแหล่งต้นน้ำลำธารที่สำคัญของตัวเมืองเชียงใหม่ และพื้นที่บางส่วนของอำเภอรอบ ๆ ได้แก่ อำเภอแม่ริม อำเภอหางดง อำเภอสะเมิง และอำเภอแม่แตง มีลำห้วยที่สำคัญได้แก่ ห้วยตึงเฒ่า ห้วยแม่หยวก ห้วยแก้ว ห้วยช่างเคี่ยน ห้วยปงน้อย ห้วยแม่เหียะ ห้วยแม่นาไทร และห้วยแม่ปอน เป็นต้น ซึ่งเป็นส่วนหนึ่งของแหล่งต้นน้ำลำธารที่ไหลลงสู่ แม่น้ำปิง
ลักษณะภูมิอากาศ

สภาพภูมิอากาศโดยทั่วไปของพื้นที่อุทยานแห่งชาติดอยสุเทพ-ปุย ได้รับอิทธิพลจากลมมรสุมตะวันตกเฉียงใต้ที่พัดพาเอาความชุ่มชื้นและเมฆฝนเข้ามาทำให้ฝนตก และลมมรสุมตะวันออกเฉียงเหนือที่พัดมาจากประเทศจีนจะนำเอาความหนาวเย็นและความแห้งแล้งเข้ามา ทำให้เกิดฤดูกาลต่าง ๆ โดยจะมีฤดูร้อนในช่วงระหว่างเดือนมีนาคม-พฤษภาคม ฤดูฝนในช่วงระหว่างเดือนมิถุนายน-พฤศจิกายน และฤดูหนาวในช่วงระหว่างเดือนธันวาคม-กุมภาพันธ์ สลับกันไป แต่เนื่องจากพื้นที่อุทยานแห่งชาติดอยสุเทพ-ปุยมีความหลากหลายทางด้านระดับความสูงและมีเทือกเขาสลับซับซ้อนสูง ทำให้ลักษณะอากาศในแต่ละพื้นที่มีความแตกต่างกันอย่างมาก โดยทั่วไปแล้วสภาพภูมิอากาศในเขตพื้นที่อุทยานแห่งชาติมีค่าอุณหภูมิเฉลี่ยตลอดปีอยู่ระหว่าง 2-23 องศาเซลเซียส มีปริมาณน้ำฝนเฉลี่ยตลอดปีระหว่าง 1,350-2,500 มิลลิเมตร โดยมีจำนวนวันที่ฝนตกเฉลี่ย 139 วัน และมีค่าเฉลี่ยความชื้นสัมพัทธ์เฉลี่ยตลอดปีระหว่าง 70-80 เปอร์เซ็นต์ สำหรับบริเวณที่สูงของอุทยานแห่งชาติ เช่น บริเวณยอดดอยปุย สภาพอากาศโดยทั่วไปจะหนาวเย็นและชุ่มชื้น เนื่องจากได้รับไอน้ำจากเมฆหมอกที่ปกคลุมอยู่เกือบตลอดปี อุณหภูมิเฉลี่ยต่ำสุดในพื้นที่อยู่ระหว่าง 10-12 องศาเซลเซียส ในช่วงเดือนธันวาคม-กุมภาพันธ์ ในวันที่อากาศหนาวจัด ค่าอุณหภูมิอาจลดลงถึง 4-5 องศาเซลเซียส
สถานที่ท่องเที่ยว

ภายในอุทยานแห่งชาติดอยสุเทพ-ปุย มีสถานที่ท่องเที่ยวทั้งทางธรรมชาติและมนุษย์สร้างขึ้นหลายแห่ง ดังนี้
อนุสาวรีย์ครูบาศรีวิชัย – ประดิษฐานอยู่เชิงดอยสุเทพ บริเวณทางขึ้นดอยสุเทพจากถนนห้วยแก้ว ครูบาศรีวิชัยเป็นนักบวชที่มีชื่อเสียงของล้านนาไทย เป็นผู้นำชาวเหนือสร้างถนนขึ้นไปสู่พระบรมธาตุดอยสุเทพจนสำเร็จ
วัดพระธาตุดอยสุเทพราชวรวิหาร – ตั้งอยู่บนดอยสุเทพ ระดับสูงกว่าน้ำทะเลประมาณ 950 เมตร สร้างขึ้นเมื่อปี พ.ศ. 1972 โดยเจ้าผู้ครองนครเชียงใหม่ เพื่อเป็นที่บรรจุพระบรมสารีริกธาตุ วัดพระธาตุดอยสุเทพเป็นสถานที่เคารพบูชา เป็นที่รู้จักของชาวเชียงใหม่
พระตำหนักภูพิงคราชนิเวศน์ – เป็นพระตำหนักสำหรับแปรพระราชฐาน และเป็นที่ต้อนรับพระราชอาคันตุกะจากต่างประเทศของพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระตำหนักตั้งอยู่บนยอดดอยบวกห้า บริเวณโดยรอบประดับด้วยดอกไม้นานาชนิด
ศูนย์ธรรมชาติวิทยาดอยสุเทพเฉลิมพระเกียรติฯ – เป็นศูนย์จัดแสดงเรื่องราวเกี่ยวกับดอยสุเทพทั้งในด้านธรรมชาติวิทยา นิเวศวิทยา ประวัติศาสตร์ วัฒนธรรม และชุมชน สำหรับนักท่องเที่ยว ประชาชนทั่วไป นักวิจัย นักศึกษา ก่อนที่จะเดินทางไปท่องเที่ยวบนดอยสุเทพ อันเป็นประตูสำคัญต่อการท่องเที่ยวอย่างมีคุณภาพและมีจิตสำนึก
น้ำตกห้วยแก้ว – เป็นน้ำตกในลำห้วยแก้ว บริเวณเชิงดอยใกล้ทางขึ้นดอยสุเทพ และเหนือน้ำตกห้วยแก้วขึ้นไปเล็กน้อยจะเป็น วังบัวบาน
น้ำตกมณฑาธาร หรือ น้ำตกสันป่ายาง – เป็นน้ำตกที่มีความสวยงาม มีชั้นน้ำตก 3 ชั้น เป็นส่วนหนึ่งของลำห้วยแก้ว ตั้งอยู่เหนือน้ำตกห้วยแก้วขึ้นไป
น้ำตกแม่สา – เป็นน้ำตกที่มีชื่อเสียงแห่งหนึ่งของจังหวัดเชียงใหม่ ชั้นน้ำตกมีถึง 10 ชั้น แต่ละชั้นมีระยะห่างประมาณ 100–500 เมตร เป็นส่วนหนึ่งของลำน้ำแม่สา การเดินทางไปน้ำตกมีความสะดวก มีน้ำไหลตลอดปี
นอกจากนี้ยังมีน้ำตกอื่น ๆ ได้แก่ น้ำตกตาดหมอก-วังฮาง น้ำตกตาดหมอกฟ้า น้ำตกมหิดล น้ำตกศรีสังวาลย์ น้ำตกผาลาด เป็นต้น
ภูมิประเทศรูปทรงหน้าผา ประกอบด้วย ผาเงิบ ผาลาด ผาวังบัวบาน ผาดำ เป็นผาที่สามารถมองเห็นทิวทัศน์ต่าง ๆได้สวยงาม เช่น ทิวทัศน์เมืองเชียงใหม่
ยอดดอยปุย – อยู่สูงจากระดับน้ำทะเลประมาณ 1,685 เมตร ที่บริเวณแห่งนี้จะเป็นป่าสนเขา สามารถมองเห็นทัศนียภาพได้โดยรอบ จะมีลมพัดแรง อากาศเย็นสบาย
หมู่บ้านชาวเขา – สำหรับผู้สนใจวัฒนธรรมของชาวเขา สามารถเยี่ยมชมหมู่บ้านชาวเขาเผ่าต่าง ๆ ได้ เช่น ชาวม้ง เย้า อาข่า ลีซอ มูเซอ สามารถเดินทางเข้าถึงได้ทุกชุมชน
ระเบียงภาพ

สภาพภูมิประเทศของอุทยาน
อุทยานแห่งชาติดอยสุเทพ-ปุย
น้ำตกหมอกฟ้า
น้ำตกแม่สา
ศูนย์ธรรมชาติวิทยาดอยสุเทพเฉลิมพระเกียรติฯ
ดูเพิ่ม

สวนพฤกษศาสตร์สมเด็จพระนางเจ้าสิริกิติ์
มหกรรมพืชสวนโลกเฉลิมพระเกียรติฯ ราชพฤกษ์ 2549
อุทยานหลวงราชพฤกษ์
สวนพฤกษศาสตร์ดอยสุเทพ 60 พรรษามหาราชินี
แหล่งข้อมูลอื่น

อุทยานแห่งชาติดอยสุเทพ-ปุย เก็บถาวร 2007-04-05 ที่ เวย์แบ็กแมชชีน โดยกรมอุทยานแห่งชาติ สัตว์ป่า และพันธุ์พืช
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย 
น้ำตกห้วยแก้ว
น้ำตกแม่สา
วัดพระธาตุดอยสุเทพราชวรวิหาร
เรกะ ฮะชิโมะโตะ

เรกะ ฮะชิโมะโตะ เกิดเมื่อวันที่ 25 ธันวาคม ค.ศ. 1980 เป็นนักแสดงหญิงและนางแบบชาวญี่ปุ่น
ผลงาน > ภาพยนตร์

Hakuchi (The Innocent) (1999)
Jikken Eiga  (1999)
Mōju vs Issunbōshi (2001)
Hero? Tenshi ni Aeba... (Hero? If I Could Meet an Angel...) (2004)
Survive Style 5+ (2004)
Black Kiss (2006)
ผลงาน > ละครโทรทัศน์

Mokuyō no aidan (Thursday's Ghost Tales) (Fuji Television (Japan), 1996)
Ren ren dou shuo wo ai ni (人人都说我爱你) (China, 2003)
Jiang shan mei ren (江山美人) (China, 2004)
Trail of the Everlasting Hero (侠影仙踪) (China, 2004)
B-Fighter Kabuto as Sophie Villeneuve/B-Fighter Ageha, (Toei, 1996)
Wonderful (TBS, 1996)
PRO－file (TV-Asahi, until 2004)
She love Gary
แหล่งข้อมูลอื่น

Reika Hashimoto ที่อินเทอร์เน็ตมูวีเดตาเบส
Reika Color Diary เก็บถาวร 2007-02-07 ที่ เวย์แบ็กแมชชีน - Official blog
อำเภอพยุหะคีรี

| อำเภอพยุหะคีรี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phayuha Khiri
สถานีรถไฟเนินมะกอก ในเส้นทางรถไฟสายเหนือ เป็นสถานีรถไฟประจำอำเภอพยุหะคีรี
คำขวัญ: สามหลวงพ่อศักดิ์สิทธิ์ แหล่งผลิตพระเครื่อง นามกระเดื่องช่างฝีมือ เลื่องระบือเกษตรกรรม
แผนที่จังหวัดนครสวรรค์ เน้นอำเภอพยุหะคีรี
พิกัด: 15°29′14″N 100°8′24″E﻿ / ﻿15.48722°N 100.14000°E﻿ / 15.48722; 100.14000
ประเทศ:  ไทย
จังหวัด: นครสวรรค์
พื้นที่
 • ทั้งหมด: 740.8 ตร.กม. (286.0 ตร.ไมล์)
ประชากร (2564)
 • ทั้งหมด: 60,506 คน
 • ความหนาแน่น: 81.68 คน/ตร.กม. (211.6 คน/ตร.ไมล์)
รหัสไปรษณีย์ : 60130
รหัสภูมิศาสตร์: 6010
ที่ตั้งที่ว่าการ: ที่ว่าการอำเภอพยุหะคีรี เลขที่ 111 หมู่ที่ 3 ตำบลสระทะเล อำเภอพยุหะคีรี จังหวัดนครสวรรค์ 60130
 ส่วนหนึ่งของสารานุกรมประเทศไทย
พยุหะคีรี เป็น 1 ใน 15 อำเภอของจังหวัดนครสวรรค์ เดิมมีพื้นที่กว่า 2,165.50 ตารางกิโลเมตร ต่อมามีการแบ่งพื้นที่การปกครองออกในพื้นที่ 2 จังหวัด คือ ครอบคลุมท้องที่ทั้งหมดของอำเภอตาคลี อำเภอตากฟ้า และบางส่วนของอำเภอเมืองอุทัยธานี ในจังหวัดอุทัยธานี และเป็น 1 ใน 4 อำเภอที่มีทางรถไฟสายเหนือผ่านพื้นที่ โดยมีสถานีรถไฟให้บริการ 3 สถานี ได้แก่ สถานีรถไฟหัวงิ้ว สถานีรถไฟเนินมะกอก และสถานีรถไฟเขาทอง
ที่ตั้งและอาณาเขต

อำเภอพยุหะคีรีมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอเมืองนครสวรรค์
ทิศตะวันออก ติดต่อกับอำเภอท่าตะโกและอำเภอตากฟ้า
ทิศใต้ ติดต่อกับอำเภอตาคลีและอำเภอมโนรมย์ (จังหวัดชัยนาท)
ทิศตะวันตก ติดต่อกับอำเภอเมืองอุทัยธานี (จังหวัดอุทัยธานี) และอำเภอโกรกพระ
การแบ่งเขตการปกครอง > การปกครองส่วนภูมิภาค

อำเภอพยุหะคีรีแบ่งเขตการปกครองย่อยออกเป็น 11 ตำบล 125 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | พยุหะ |  | (Phayuha) |  | 9 หมู่บ้าน |  |  | 7. | เขาทอง |  | (Khao Thong) |  | 12 หมู่บ้าน |  |
| 2. | เนินมะกอก |  | (Noen Makok) |  | 12 หมู่บ้าน |  |  | 8. | ท่าน้ำอ้อย |  | (Tha Nam Oi) |  | 8 หมู่บ้าน |  |
| 3. | นิคมเขาบ่อแก้ว |  | (Nikhom Khao Bo Kaeo) |  | 16 หมู่บ้าน |  |  | 9. | น้ำทรง |  | (Nam Song) |  | 11 หมู่บ้าน |  |
| 4. | ม่วงหัก |  | (Muang Hak) |  | 10 หมู่บ้าน |  |  | 10. | เขากะลา |  | (Khao Kala) |  | 19 หมู่บ้าน |  |
| 5. | ยางขาว |  | (Yang Khao) |  | 9 หมู่บ้าน |  |  | 11. | สระทะเล |  | (Sa Thale) |  | 12 หมู่บ้าน |  |
| 6. | ย่านมัทรี |  | (Yan Matsi) |  | 7 หมู่บ้าน |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอพยุหะคีรีประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลพยุหะ ครอบคลุมพื้นที่บางส่วนของตำบลพยุหะ
เทศบาลตำบลท่าน้ำอ้อยม่วงหัก ครอบคลุมพื้นที่ตำบลม่วงหักและตำบลท่าน้ำอ้อยทั้งตำบล
องค์การบริหารส่วนตำบลพยุหะ ครอบคลุมพื้นที่ตำบลพยุหะ (เฉพาะนอกเขตเทศบาลตำบลพยุหะ)
องค์การบริหารส่วนตำบลเนินมะกอก ครอบคลุมพื้นที่ตำบลเนินมะกอกทั้งตำบล
องค์การบริหารส่วนตำบลนิคมเขาบ่อแก้ว ครอบคลุมพื้นที่ตำบลนิคมเขาบ่อแก้วทั้งตำบล
องค์การบริหารส่วนตำบลยางขาว ครอบคลุมพื้นที่ตำบลยางขาวทั้งตำบล
องค์การบริหารส่วนตำบลย่านมัทรี ครอบคลุมพื้นที่ตำบลย่านมัทรีทั้งตำบล
องค์การบริหารส่วนตำบลเขาทอง ครอบคลุมพื้นที่ตำบลเขาทองทั้งตำบล
องค์การบริหารส่วนตำบลน้ำทรง ครอบคลุมพื้นที่ตำบลน้ำทรงทั้งตำบล
องค์การบริหารส่วนตำบลเขากะลา ครอบคลุมพื้นที่ตำบลเขากะลาทั้งตำบล
องค์การบริหารส่วนตำบลสระทะเล ครอบคลุมพื้นที่ตำบลสระทะเลทั้งตำบล
คณะสงฆ์ > รายชื่อวัดในอำเภอพยุหะคีรี

ดูเพิ่ม: รายชื่อวัดในจังหวัดนครสวรรค์ § วัดราษฏร์ในอำเภอพยุหะคีรี
คณะสงฆ์ > รายนามเจ้าคณะอำเภอพยุหะคีรี

| รายนาม | วัด | ปีที่ประจำตำแหน่ง |
| --- | --- | --- |
| พระครูพยุหานุสาสน์ (เงิน) | วัดพระปรางค์เหลือง | พ.ศ. 2444 |
| พระครูพยุหานุศาสก์ (สิทธิ์) | วัดบ้านบน | พ.ศ. 2451 |
| พระครูนิวาสธรรมขันธ์ (เดิม พุทฺธสโร) | วัดหนองโพ  | พ.ศ. 2458 |
| พระครูพยุหานุศาสก์ (ชิต ชิตจิตฺโต) | วัดยางขาว | พ.ศ. 2477 |
| พระครูนิยุตต์ธรรมกิจ (บุญธรรม ธมฺมปฺปสาโท) | วัดเขาแก้ว | พ.ศ. 2502 |
| พระครูนิทัศน์ธรรมเวที (ปลด ปิยธโร) ป.ธ.๕) | วัดเขาแก้ว | พ.ศ. 2523 |
| พระครูปภัสสรธรรม (ละมัย ปภสฺสโร ป.ธ.๕) | วัดคลองบางเดื่อ | พ.ศ. 2552 |
| พระครูนิภาธรรมวงศ์ (ประเทือง อริยวํโส) | วัดเขาทอง | พ.ศ. 2562 |
สถานศึกษา > โรงเรียนของรัฐ

โรงเรียนเขากะลาวิทยาคม ต.เขากะลา
โรงเรียนเขาทองพิทยาคม ต.เขาทอง
โรงเรียนพยุหะพิทยาคม ต.พยุหะ
โรงเรียนพยุหะศึกษาคาร ต.พยุหะ
โรงเรียนอนุบาลวัดพระปรางค์เหลือง ต.ม่วงหัก
โรงเรียนบ้านใหม่ศึกษา ต.สระทะเล
โรงเรียนบ้านย่านมัทรี ต.ย่านมัทรี
โรงเรียนสามแยกเจ้าพระยา ต.ย่านมัทรี
โรงเรียนประชาอุทิศ ต.ย่านมัทรี
โรงเรียนวัดหนองกลอย ต.เขากะลา
สถานศึกษา > โรงเรียนของเอกชน

โรงเรียนพยุหะวิทยา (วัดเขาแก้ว) ต.พยุหะ
โรงเรียนอินทารามวิทยา ต.พยุหะ
สถานศึกษา > การศึกษานอกระบบ

ศูนย์การศึกษานอกระบบและการศึกษาตามอัธยาศัยอำเภอพยุหะคีรี ต.พยุหะ
สถานศึกษา > มหาวิทยาลัย

มหาวิทยาลัยราชภัฏนครสวรรค์ ศูนย์การศึกษาย่านมัทรี
มหาวิทยาลัยมหิดล วิทยาเขตนครสวรรค์
การขนส่ง > สถานีรถไฟ

หัวงิ้ว
เนินมะกอก
เขาทอง
สถานที่สำคัญ

เมืองโบราณโคกไม้เดน
ท่าข้าวกำนันทรง เป็นตลาดกลางค้าข้าวแห่งแรกของประเทศไทย ดำเนินงานโดย นายทรง องค์ชัยวัฒนะ
วัดเขาแก้ว วัดที่ประดิษฐานองค์จำลองสามหลวงพ่อศักดิ์สิทธิ์เป็นหินเขียวที่ใหญ่ที่สุด
วัดอินทาราม วัดที่ประดิษฐานองค์พระพุทธสุธัมมโสภิต และที่ตั้งหน่วยอบรมประชาชนประจำตำบลพยุหะ
วัดพระปรางค์เหลือง วัดที่พระบาทสมเด็จพระจุลจอมเกล้าเจ้าอยู่หัวทรงเสด็จประพาสต้น
วัดเขาทอง
วัดหนองโพ
สถานีรถไฟเขาทอง
โรงพยาบาลพยุหะคีรี
ถนนพหลโยธินในตัวอำเภอพยุหะคีรี
เสียงหัวใจ

เสียงหัวใจเป็นเสียงที่เกิดจากการบีบตัวของหัวใจและการไหลของเลือดผ่านหัวใจอันเป็นผลจากการบีบตัวดังกล่าว โดยเจาะจง เสียงนี้สะท้อนความปั่นป่วนที่เกิดเมื่อลิ้นหัวใจสะบัดปิด ในการฟังตรวจหัวใจ ผู้ตรวจอาจใช้เครื่องตรวจฟังเพื่อฟังเสียงเอกลักษณ์และแยกกันเพื่อให้ข้อมูลการฟังที่สำคัญเกี่ยวกับภาวะของหัวใจ
ในผู้ใหญ่สุขภาพดี มีเสียงหัวใจปกติสองเสียงมักอธิบายเป็น ลุบ (lub) และดุบ (dub) ซึ่งเกิดเป็นลำดับกับหัวใจเต้นแต่ละครั้ง เหล่านี้เป็นเสียงหัวใจที่หนึ่ง (S1) และเสียงหัวใจที่สอง (S2) ซึ่งเกิดจากการปิดของลิ้นเอวีและลิ้นเซมิลูนาร์ตามลำดับ นอกเหนือจากเสียงปกติดังกล่าวแล้ว ยังอาจมีอีกหลายเสียงซึ่งรวมเสียงฟู่หัวใจ เสียงหายใจและจังหวะม้าควบ S3 และ S4
เรกะ ซากูราอิ

| เรกะ ซากูราอิ |
| --- | --- |

ข้อมูลพื้นฐาน
ชื่อเกิด: 桜井 玲香
เกิด: 16 พฤษภาคม พ.ศ. 2537 (30 ปี)
ที่เกิด: จังหวัดคานางาวะ ประเทศญี่ปุ่น
แนวเพลง: เจ-ป็อป
อาชีพ: ไอดอล, นักร้อง, นักแสดง
ช่วงปี: พ.ศ. 2554–ปัจจุบัน
ค่ายเพลง: Sony Records

สมาชิก: โนกิซากะ46

เว็บไซต์: Nogizaka46 Profile
เรกะ ซากูราอิ (ญี่ปุ่น: 桜井 玲香; โรมาจิ: Sakurai Reika) เป็นนักร้องและนางแบบ เป็นหนึ่งในสมาชิกและหัวหน้าของวงไอดอลญี่ปุ่น โนกิซากะ46
ผลงาน > ละคร

Bad Boys (NTV, 2556)
Umi no Ue no Shinryoujo (Fuji TV, 2556)
Hatsumori Bemars (TV Tokyo, 2558)
Hana Moyu (NHK, 2558)
ผลงาน > ภาพยนตร์

Bad Boys: Saigo ni Mamoru Mono (2556)
Asahinagu (2560)
บรรณานุกรม > โฟโต้บุ๊ค

Kikan Nogizaka vol.1 Sōshun (Tokyo News Service, 5 มีนาคม 2557)
Jiyuu to Iu Koto (Kobunsha, 6 มีนาคม 2560)
แหล่งข้อมูลอื่น

Official agency profile (ญี่ปุ่น)
↑  TV BAD BOYS J. Stingray. สืบค้นเมื่อ July 29, 2018.
↑  TV 海の上の診療所. Stingray. สืบค้นเมื่อ July 29, 2018.
↑  TV 初森ベマーズ. Stingray. สืบค้นเมื่อ July 29, 2018.
↑  乃木坂46生駒・白石ら十福神『大河』初出演 生田「まさかのオファー」. oricon ME inc. สืบค้นเมื่อ July 29, 2018.
↑  映画 劇場版 BAD BOYS J -最後に守るもの-. Stingray. สืบค้นเมื่อ July 29, 2018.
↑  あさひなぐ. eiga.coms. สืบค้นเมื่อ July 29, 2018.[ลิงก์เสีย]
↑  季刊乃木坂 vol.1. National Diet Library. สืบค้นเมื่อ July 29, 2018.
↑  自由ということ : 桜井玲香ファースト写真集. National Diet Library. สืบค้นเมื่อ July 29, 2018.
โคได ซากาอิ

| โคได ซากาอิ |
| --- | --- |
酒井 広大

เกิด:  (1986-09-30) 30 กันยายน ค.ศ. 1986 (38 ปี) จังหวัดฟุกุโอกะ ประเทศญี่ปุ่น
อาชีพ: นักพากย์
ส่วนสูง: 170 ซม.
โคได ซากาอิ (酒井 広大, 30 กันยายน 1986 - ) เป็นนักพากย์ชาย ชาวญี่ปุ่น เกิดที่เมืองคุรุเมะ จังหวัดฟุกุโอกะ
ผลงานพากย์

มาโยอิงะ (มิตสึมุเนะ)
A3! (ซากุมะ ซากุยะ)
ชาโดว์เฮาส์ (ชอน)
เจ้าแวมไพร์ พันธุ์ตายไว (โมโดกิ)
เพชรไทย ชูวัฒนะ

| เพชรไทย ชูวัฒนะ |
| --- | --- |
เกิด: นฤพล สุกใส 1 สิงหาคม พ.ศ. 2511 (56 ปี)
เพชรไทย ชูวัฒนะ หรือชื่อจริง นฤพล สุกใส เกิดวันที่ 1 สิงหาคม พ.ศ. 2511 ที่จังหวัดชัยนาท สถิติการชก 9 ครั้ง ชนะ 8 (น็อค 7) แพ้ 1
ประวัติ

เพชรไทยหัดชกมวยไทยกับพี่ชายก่อนจะเดินสายชกมวยไทยตามงานวัด และชกมวยสากลสมัครเล่นในกีฬาแห่งชาติ ต่อมา จึงได้รับการสนับสนุนให้ขึ้นชกมวยอาชีพในสังกัดของชูเจริญ รวีอร่ามวงศ์ โดยขึ้นชกมวยสากลครั้งแรกเมื่อเดือนมีนาคม พ.ศ. 2532 ชนะคะแนนสมเดช แก่นนรสิงห์ จากนั้น ชกชนะน็อครวดอีก 6 ครั้งจนได้เป็นรองแชมป์มวยสากลทั้งเวทีลุมพินีและราชดำเนิน
เมื่อครั้งที่เมืองชัย กิตติเกษมป้องกันแชมป์โลกกับลี เจืองแจ เมื่อเดือนมกราคม พ.ศ. 2533 เพชรไทยได้เป็นคู่ซ้อมให้กับลี ซึ่งเพชรไทยชกจนลีเลือดกำเดาไหลต้องหยุดซ้อม ทางด้านชูเจริญ ผู้จัดการจึงสนับสนุนเพชรไทยเต็มที่ ติดต่อกับอลัน คิม ซึ่งในขณะนั้นเป็นผู้จัดการของคิม บองจุนแชมป์โลกรุ่นมินิมัมเวทของสมาคมมวยโลก เพื่อเปิดโอกาสให้เพชรไทยได้ขึ้นชิงแชมป์โลก
ในเดือนมกราคม พ.ศ. 2533 เพชรไทยได้เป็นรองแชมป์โลกอันดับ 10 รุ่นมินิมัมเวทของสมาคมมวยโลกทั้งที่เคยชกกับนักมวยสากลชาวไทยทั้งสิ้น จากนั้น เพชรไทยได้เดินทางไปชิงแชมป์โลกกับคิม บองจุนเมื่อ 10 กุมภาพันธ์ พ.ศ. 2533 ที่โซล ปรากฏว่าเพชรไทยเป็นฝ่ายแพ้น็อคไปในยกที่ 3 จากนั้น เพชรไทยขึ้นชกอีกแค่ครั้งเดียวเมื่อ 20 พฤษภาคม พ.ศ. 2533 ชนะน็อค ศุภชัยน้อย ทวีรัตน์ ยกแรก จากนั้นก็แขวนนวมไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นมินิมัมเวท WBA เมื่อ 10 ก.พ. 2533 แพ้น็อค คิม บองจุน (เกาหลีใต้) ยก 3
เอสยู-122

|  เอสยู-122  |
| --- | --- |
เอสยู-122
ชนิด: ปืนใหญ่ฮาวอิตเซอร์อัตตาจร
แหล่งกำเนิด: สหภาพโซเวียต
บทบาท
ผู้ใช้งาน: สหภาพโซเวียต
สงคราม: สหภาพโซเวียต แนวรบด้านตะวันออก 
ประวัติการผลิต
ผู้ออกแบบ: F. F. Petrov
ช่วงการออกแบบ: 15 April 1942 – December 1942
บริษัทผู้ผลิต: UZTM
ช่วงการผลิต: December 1942 – summer of 1944
จำนวนที่ผลิต: 1,150
แบบอื่น: See variants section
ข้อมูลจำเพาะ
มวล: 30.9 tonnes (68,122 lb)
ความยาว: 6.95 m (22 ft 10 in)
ความกว้าง: 3 m (9 ft 10.1 in)
ความสูง: 2.32 m (7 ft 7 in)
ลูกเรือ: 5

เกราะ: 45 mm (1.77 in)
อาวุธหลัก: 122 mm M-30S howitzer
อาวุธรอง: none
เครื่องยนต์: Klimov model V-2 V-12 diesel engine 493 hp (500 PS, 368 kW)
กำลัง/น้ำหนัก: 16 hp/tonne
กันสะเทือน: Christie
พิสัยปฏิบัติการ: 200-280 km (186 mi)
ความเร็ว: 55 km/h (34 mph)
เอสยู-122 (Samokhodnaya Ustanovka 122 มม.) เป็นปืนใหญ่ฮาวอิตเซอร์อัตตาจรหรือปืนใหญ่จู่โจมสัญชาติโซเวียตที่ถูกใช้ในสงครามโลกครั้งที่สอง หมายเลข"122"ที่ถูกตั้งชื่อให้เป็นการแสดงถึงความสามารถของอาวุธหลัก—ปืนใหญ่เอ็ม-30เอสฮาวอิตเซอร์ ฐานรถถังของมันมาจากรถถังที-34
โค่นคมพยัคฆ์

ภาพยนตร์จีนปี พ.ศ. 2566
| โค่นคมพยัคฆ์ |
| --- | --- |
ใบปิดภาพยนตร์

อักษรจีนตัวเต็ม: 無名
อักษรจีนตัวย่อ: 无名
ความหมายตามตัวอักษร: นิรนาม
 
กำกับ: เฉิง เอ่อร์
เขียนบท: เฉิง เอ่อร์
อำนวยการสร้าง: ยฺหวี ตง
นักแสดงนำ:   เหลียง เฉาเหว่ย์  หวัง อีปั๋ว  โจฺว ซฺวิ่น  หฺวาง เหล่ย์ 
กำกับภาพ: เฉิง เอ่อร์
บริษัทผู้สร้าง: Polybona Films Cutting Edge Pictures  
ผู้จัดจำหน่าย: Polybona Films China Film Co. Huaxia Film Alibaba Pictures
วันฉาย: 22 มกราคม พ.ศ. 2566 (จีน) 17 กุมภาพันธ์ พ.ศ. 2566 (สหรัฐ/แคนาดา) 20 เมษายน พ.ศ. 2566 (ไทย)
ความยาว: 128 นาที
ประเทศ: จีน
ภาษา: จีนกลาง จีนเซี่ยงไฮ้ ญี่ปุ่น จีนกวางตุ้ง
ทำเงิน: 138.8 ล้านดอลลาร์สหรัฐ
โค่นคมพยัคฆ์ (จีน: 无名) เป็๋นภาพยนตร์จีนแนวตื่นเต้นจารกรรมในปี พ.ศ. 2566 มีฉากของเรื่องในช่วงสงครามจีน–ญี่ปุ่นครั้งที่สอง กำกับโดยเฉิง เอ่อร์ นำแสดงโดย เหลียง เฉาเหว่ย์, หวัง อีปั๋ว, โจฺว ซฺวิ่น และหฺวาง เหล่ย์ ภาพยนตร์ออกฉายในประเทศจีนในวันที่ 22 มกราคม พ.ศ. 2566 (วันตรุษจีน) และออกฉายในประเทศไทยในวันที่ 20 เมษายน พ.ศ. 2566 ภาพยนตร์ทำรายได้ 138 ล้านดอลลาร์สหรัฐทั่วโลก ทำให้กลายเป็นภาพยนตร์ที่ทำรายได้สูงสุดเป็นอันดับที่ 10 ของปี พ.ศ. 2566
แหล่งข้อมูลอื่น

โค่นคมพยัคฆ์ ที่อินเทอร์เน็ตมูวีเดตาเบส
เควิน ตันเจริญ

| เควิน ตันเจริญ |
| --- | --- |
ตันเจริญที่แซนดีเอโกคอมมิก-คอนอินเตอร์เนชันแนล ในเดือนกรกฎาคม ค.ศ. 2011
เกิด: เควิน ฮาร์วิก ตันเจริญ  (1984-04-23) เมษายน 23, 1984 (40 ปี) ลอสแอนเจลิส รัฐแคลิฟอร์เนีย สหรัฐ
อาชีพ: ผู้กำกับภาพยนตร์ โปรดิวเซอร์ นักเขียนบท นักเต้น นักออกแบบท่าเต้น
ปีปฏิบัติงาน: 2004–ปัจจุบัน
ญาติ: มาริสสา ตันเจริญ (พี่สาว)
เควิน ฮาร์วิก ตันเจริญ (เกิด 23 เมษายน ค.ศ. 1984) เป็นผู้กำกับภาพยนตร์ โปรดิวเซอร์ นักเขียนบท นักเต้น นักออกแบบท่าเต้นชาวอเมริกัน เมื่อวันที่ 29 กันยายน ค.ศ. 2011 นิวไลน์ซีนีมา/วอร์เนอร์บราเธอส์ประกาศว่าเขาจะเป็นผู้กำกับ Mortal Kombat ฉบับภาพยนตร์ชุดใหม่หลังจากที่เขาประสบความสำเร็จจากการสร้างเว็บซีรีส์ Mortal Kombat: Legacy แต่เขาถอนตัวจากโครงการใน ค.ศ. 2013
ตันเจริญเริ่มเป็นที่รู้จักจากการออกแบบท่าเต้นให้กับมาดอนนา เป็นผู้กำกับทัวร์คอนเสิร์ต The Onyx Hotel Tour ของบริตนีย์ สเปียส์ และเป็นผู้ร่วมสร้างรายการเรียลลิตีโชว์ DanceLife ทางช่องเอ็มทีวี
เขาเปิดตัวด้วยผลงานภาพยนตร์สารคดีเรื่องแรกใน ค.ศ. 2009 กำกับหนังสั้น Mortal Kombat: Rebirth หลังจากนั้นเขาผลิตและกำกับเว็บซีรีส์ Mortal Kombat: Legacy   ใน ค.ศ. 2011 เขากำกับ Glee: The 3D Concert Movie ภาพยนตร์คอนเสิร์ตสามมิติของทัวร์คอนเสิร์ต Glee Live! In Concert! ให้กับ กลี ซึ่งเป็นรายการโทรทัศน์อเมริกันเกี่ยวกับเพลง แนวตลก-ดราม่า ออกอากาศทางช่องฟ็อกซ์ ในสหรัฐ
ผลงาน > กำกับภาพยนตร์

เฟม ขอดัง โดนโดน (2009)
Mortal Kombat: Rebirth (2010)
Glee: The 3D Concert Movie (2011)
Arcana (2011)
ผลงาน > กำกับโทรทัศน์

Britney Spears Live from Miami (2004)
The JammX Kids (2004)
Twentyfourseven (2006)
Dancelife (2006)
Pussycat Dolls Present: The Search for the Next Doll (2007)
Mortal Kombat: Legacy (2011-)
หน่วยปฏิบัติการสายลับชีลด์ (2014-)
เดอะ แฟลช วีรบุรุษเหนือแสง (2015)
Supergirl (2015)
Arrow (2016)
Legends of Tomorrow (2016)
คัมภีร์แห่งโบบ้า เฟตต์ (2022)
ถ้ำหลวง: ภารกิจแห่งความหวัง (2022)
ผลงาน > เขียนบท

Mortal Kombat: Legacy (2011)
ผลงาน > ผลิต

Dancelife (2006)
Mortal Kombat: Rebirth (2010)
Mortal Kombat: Legacy (2011)
Mobbed (2011)
ผลงาน > Editor

Strange Fruit (2008)
Mortal Kombat: Rebirth (2010)
ผลงาน > แต่งเพลง

Strange Fruit (2008)
ผลงาน > การแสดง

You Got Served แสดงเป็นนักเต้น (2004)
แหล่งข้อมูลอื่น

เควิน ตันเจริญ ที่อินเทอร์เน็ตมูวีเดตาเบส
เวลาในประเทศชิลี

เขตเวลาในประเทศชิลี 3 เขต  ชิลีแผ่นดินใหญ่  แคว้นมากายาเนสและลาอันตาร์ตีกาชีเลนา  เกาะอีสเตอร์และซาลัสอีโกเมซ
เวลาในประเทศชิลี แบ่งเขตเวลาออกเป็น 3 แบบ ได้แก่
ชิลีแผ่นดินใหญ่ (ยกเว้นแคว้นมากายาเนส)
ในช่วงฤดูหนาวใช้ค่าออฟเซตเวลาสากลเชิงพิกัดเท่ากับ UTC−04:00  (ช้ากว่าเวลาสากลเชิงพิกัด 4 ชั่วโมง)
ในช่วงฤดูร้อนใช้ค่าออฟเซตเวลาสากลเชิงพิกัดเท่ากับ UTC−03:00  (ช้ากว่าเวลาสากลเชิงพิกัด 3 ชั่วโมง)
แคว้นมากายาเนสและลาอันตาร์ตีกาชีเลนา มีค่าออฟเซตเวลาสากลเชิงพิกัดเท่ากับ UTC−03:00 ตลอดปี เริ่มใช้ตั้งแต่ปี พ.ศ. 2560 เป็นต้นมา
เกาะอีสเตอร์ (รวมถึงเกาะอิสลาซาลัสอีโกเมซที่ไม่มีคนอาศัยอยู่) ซึ่งตั้งอยู่ในมหาสมุทรแปซิฟิกทางทิศตะวันตกของประเทศ
ในช่วงฤดูหนาวใช้ค่าออฟเซตเวลาสากลเชิงพิกัดเท่ากับ UTC−06:00 (ช้ากว่าเวลาสากลเชิงพิกัด 6 ชั่วโมง)
ในช่วงฤดูร้อนใช้ค่าออฟเซตเวลาสากลเชิงพิกัดเท่ากับ UTC−05:00 (ช้ากว่าเวลาสากลเชิงพิกัด 5 ชั่วโมง)
ประวัติ

ก่อนวันที่ 28 มกราคม พ.ศ. 2558 ชิลีใช้เวลามาตรฐาน 2 เขตเวลา แต่ละเขตเวลามีเวลาออมแสง ดังนี้
เวลามาตรฐานชิลี (Chile Standard Time, CLT) ใช้บนแผ่นดินใหญ่ทั้งหมด เขตเวลา UTC−04:00
เวลามาตรฐานเกาะอีสเตอร์ (Easter Island Standard Time, EAST) ใช้บนเกาะอีสเตอร์และอิสลาซาลัสอีโกเมซ เขตเวลา UTC−06:00
เวลาออมแสง ใช้ในช่วงฤดูร้อน (ราวเดือนธันวาคมถึงกุมภาพันธ์) ได้แก่
เวลาฤดูร้อนชิลี (Chile Summer Time, CLST) ใช้เขตเวลา UTC−03:00
เวลาฤดูร้อนเกาะอีสเตอร์ (Easter Island Summer Time, EASST) ใช้เขตเวลา UTC−05:00
ต่อมาตั้งแต่วันที่ 28 มกราคม พ.ศ. 2558 ทางการชิลีได้มีการปรับเขตเวลาโดยใช้ออฟเซตเวลาสากลเชิงพิกัดเป็นเวลาออมแสงอย่างถาวร ทำให้ชิลีมีเขตเวลาดังนี้
เวลามาตรฐานชิลี (CLT) เขตเวลา UTC−03:00
เวลามาตรฐานเกาะอีสเตอร์ (EAST) เขตเวลา UTC−05:00
ชิลีใช้เวลามาตรฐานดังกล่าวมาตลอดปี 2558 ซึ่งในขณะเดียวกันทางการได้รับคำวิจารณ์จากสาธารณะในเรื่องผลกระทบของการใช้เวลาเดียวตลอดปี ทั้งเรื่องอัตราการขาดเรียนที่เพิ่มขึ้นของนักเรียนในช่วงฤดูหนาว คอมพิวเตอร์และอุปกรณ์อิเล็กทรอนิกส์ไม่สามารถแสดงเวลาที่ถูกต้อง (ตามเวลามาตรฐานที่รัฐบาลกำหนด) รวมทั้งยังมีรายงานว่าผลผลิตชาวสวนลดลงกว่า 15% เมื่อเทียบกับปีก่อนหน้าเนื่องจากชั่วโมงทำงานของแรงงานไม่สอดคล้องกับช่วงเวลาที่มีแสงอาทิตย์ทำให้งานไม่เกิดประสิทธิภาพ นอกจากนี้ยังทำให้ผู้ผลิตต้องจัดหาแสงสว่างเพิ่มเติมทำให้ปริมาณการใช้ไฟฟ้าสูงขึ้น จนกระทั่งปี พ.ศ. 2559 ทางการชิลีตัดสินใจเปลี่ยนแปลงเวลามาตรฐานให้สอดคล้องกับฤดูกาล โดยในชิลีแผ่นดินใหญ่กำหนดให้ใช้เขตเวลา UTC−04:00 ในช่วงฤดูหนาว ตั้งแต่เสาร์ที่สองของเดือนพฤษภาคมถึงเสาร์ที่สองของเดือนสิงหาคม นอกเหนือจากนี้ให้ใช้เขตเวลา UTC−03:00 ปี พ.ศ. 2560 ได้มีการตั้งเขตเวลาขึ้นใหม่ในแคว้นมากายาเนสและลาอันตาร์ตีกาชีเลนา โดยใช้ค่า UTC−03:00 เดียวตลอดทั้งปี ทำให้ชิลีแผ่นดินใหญ่มีเวลาที่ต่างกัน 2 เวลาเป็นครั้งแรก